CELEX: E2013P0019
Language: hr
Date: 2013-08-16 00:00:00
Title: Postupak koji je društvo Konkurrenten.no AS pokrenulo protiv Nadzornog tijela EFTA-e 16. kolovoza 2013 . (Predmet E-19/13)

28.11.2013   
            
            
               HR
            
            
               Službeni list Europske unije
            
            
               C 347/32
            
         Postupak koji je društvo Konkurrenten.no AS pokrenulo protiv Nadzornog tijela EFTA-e 16. kolovoza 2013.
   (Predmet E-19/13)
   2013/C 347/13
   Društvo Konkurrenten.no AS, koje zastupa Jon Midthjell, advokat, Advokatfirmaet Midthjell AS, Grev Wedels plass 5, 0151 Oslo, Norveška, pokrenulo je 16. kolovoza 2013. postupak protiv Nadzornog tijela EFTA-e pred Sudom EFTA-e.
   Tužitelji od Suda EFTA-e zahtijevaju sljedeće:
   
               1.
            
            
               da poništi Odluku Nadzornog tijela EFTA-e br. 519/12/COL od 19. prosinca 2012. (AS Oslo Sporveier i AS Sporveisbussene) te naloži tuženiku i svim strankama koje su se uključile u postupak da plate troškove;
            
         
               2.
            
            
               da poništi Odluku Nadzornog tijela EFTA-e br. 181/13/COL od 8. svibnja 2013. (Kollektivtransportproduksjon AS, Oslo Vognselskap AS i Unibuss AS) te naloži tuženiku i svim strankama koje su se uključile u postupak da plate troškove i
            
         
               3.
            
            
               da naloži Nadzornom tijelu EFTA-e (i svim strankama koje su se uključile u postupak) da podmire troškove.
            
         
      Pravna pozadina i činjenična osnova te navedeni razlozi:
   
   
               —
            
            
               tužitelj, Konkurrenten.no AS, operater je u privatnom vlasništvu na tržištu ekspresnih autobusa između središnjih i južnih regija Norveške,
            
         
               —
            
            
               tužitelj je 11. kolovoza 2006. podnio pritužbu povezanu s državnim potporama Nadzornom tijelu EFTA-e i drugu pritužbu 8. rujna 2011. povezanu s potporom društvu AS Oslo Sporveier,
            
         
               —
            
            
               Nadzorno tijelo EFTA-e zatvorilo je 21. lipnja 2010. predmet povezan s prvom pritužbom bez formalnog istražnog postupka. Sud EFTA-e poništio je tu odluku 22. kolovoza 2011. u predmetu E-14/10 Konkurrenten.no AS protiv Nadzornog tijela EFTA-e (Izvješće Suda EFTA-e [2011] 266),
            
         
               —
            
            
               odluka Nadzornog tijela EFTA-e od 28. ožujka 2012. o otvaranju formalnog istražnog postupka o mogućoj potpori društvima AS Oslo Sporveier i AS Sporveisbussene objavljena je 5. srpnja 2012. u Službenom listu Europske unije-a i njegovu Dodatku o EGP-u,
            
         
               —
            
            
               odlukom od 19. prosinca 2012. Nadzorno tijelo EFTA-e zatvorilo je formalni istražni postupak o mogućoj potpori društvima AS Oslo Sporveier i AS Sporveisbussene. Nadzorno tijelo EFTA-e je 8. svibnja 2013. donijelo odluku o navodnoj potpori društvima Kollektivtransportproduksjon AS, Oslo Vognselskap AS i Unibuss AS. Odluke još uvijek nisu objavljene u Službenom listu niti u Dodatku o EGP-u,
            
         
               —
            
            
               ovim postupkom tužitelj nastoji poništiti obje odluke.
            
         Tužitelj tvrdi, između ostalog, da je Nadzorno tijelo EFTA-e:
   
                
            
            
               s obzirom na prvu odluku (od 19. prosinca 2012.):
               
                           —
                        
                        
                           nezakonito utvrdilo da ubrizgavanje kapitala djelomično podrazumijeva postojeću potporu, a djelomično ne podrazumijeva potporu te utvrdilo da je godišnja jednokratna naknada postojeća potpora i
                        
                     
                           —
                        
                        
                           prekršilo članak 61. Sporazuma o EGP-u povezan s uporabom kumulativnih negativnih poreznih položaja za doprinose unutar grupacije.
                        
                     
         
                
            
            
               s obzirom na drugu odluku (od 8. svibnja 2013.):
               
                           —
                        
                        
                           prekršilo svoju dužnost otvaranja formalnog istražnog postupka nezakonito utvrđujući da transakcija podrazumijeva postojeću potporu te nezakonito utvrđujući da kratkoročni zajmovi za likvidnost i ugovore dodijeljene bez javnog natječaja ne podrazumijevaju potporu i
                        
                     
                           —
                        
                        
                           prekršilo svoju dužnost otvaranja formalnog istražnog postupka o jamstvima odobrenima bez naplate premija i o dugoročnim zajmovima za javnu infrastrukturu odobrenima društvu AS Oslo Sporveier pod uvjetima dostupnima samoj općini na način da je nezakonito utvrdilo da mjere podrazumijevaju postojeću potporu.